
న్యూఢిల్లీ : హిందువులు అత్యంత పవిత్రమైనదిగా భావించే గంగా నదికి 100 మీటర్ల పరిథిలో వినోద తదితర కార్యక్రమాలను నిర్వహించడంపై ఎన్జీటీ (జాతీయ హరిత ట్రైబ్యునల్) నిషేధం విధించింది. విక్రాంత్ తొంగద్ దాఖలు చేసిన వ్యాజ్యాన్ని జస్టిస్ స్వతంత్ర కుమార్ అధ్యక్షతన ధర్మాసనం విచారించింది. నిషేధం పరిథిలోకి ఉత్తరాఖండ్లోని కౌడియాలా నుంచి హృషీకేశ్ వరకు ఉన్న నదీ తీరాల్లోని బీచ్లకు వర్తిస్తుంది. గంగా నదీ పరీవాహక ప్రాంతంలో మొత్తం 33 బీచ్లు ఉన్నాయి. వీటిలో 25 బీచ్లకు ఈ ఉత్తర్వులు వర్తించవు. మిగిలిన 8 బీచ్లలో 100 మీటర్ల పరిథిలో విందులు, వినోదాలు వంటి కార్యక్రమాలు నిర్వహించరాదు.ఈ బీచ్లలో వివిధ కార్యక్రమాలకు వచ్చేవారు ప్లాస్టిక్, తదితర వ్యర్థాలను యథేచ్ఛగా వదిలేస్తున్నారని, దీనివల్ల గంగానది కలుషితమవుతోందని విక్రాంత్ తొంగద్ తన వ్యాజ్యంలో ఆరోపించారు. పడవ పందేలకు హాజరవుతున్నవారివల్ల కూడా నది కలుషితమవుతోందని పేర్కొన్నారు.

newdhilly : hinduvulu atyanta pavitramainadigaa bhavinche gangaa nadiki 100 meaterla parithilo vinoda taditara kaaryakramaalanu nirvahinchadampai engeety (jaateeya harita tribunal) nishedham vidhinchindi. vikrant tongad daakhalu chesina vyaajyaanni justis swatantra kumar adhyakshatana dharmasana vichaarinchindi. nishedham parithiloki uttaraakhandloni kaudiala nunchi hrisheekesh varaku unna nadee teeraalloni beechlaku vartistundi. gangaa nadee pariivaahaka praantamlo mottam 33 beechlu unnaayi. veetilo 25 beechlaku ee uttarvulu vartinchavu. migilina 8 beechlalo 100 meaterla parithilo vindulu, vinodaalu vanti kaaryakramaalu nirvahincharaadu.ee beechlalo vividha kaaryakramaalaku vachevaaru plastic, taditara vyardhaalanu yathechchagaa vadilestunnarani, deenivalla gangaanadi kalushitamavutondani vikrant tongad tana vyaajyamlo aaropinchaaru. padava pandelaku haajaravutunnavaarivalla kuudaa nadi kalushitamavutondani perkonnaru.